stanford-oval/wikipedia huggingface dataset:
วีรบุรุษแห่งโอลิมปัส
หนังสือในชุด > รอยตราอาธีนา

เพอร์ซี่ย์ได้ถูกแต่งตั้งเป็นแม่ทัพที่ค่ายโรมัน ลีโอสามารถสร้างเรืออาร์โกสอง(เรือไทรรีมแบบกรีกสามารถลอยทั้งทางอากาศและน้ำ)ได้สำเร็จ และได้เดินทางไปที่ค่ายจูปิเตอร์เพื่อไปหาเพอร์ซี่ย์ เมื่อพบกันแล้วชาวโรมันก็ได้ต้อนรับอย่างไม่เต็มใจ เพราะอดีตกาลชาวโรมันและชาวกรีกมีเรื่องบาดหมางกันมาก่อน ชาวโรมันจึงไม่ค่อยไว้ใจเท่าไหร่ ตามคำบอกของเพอร์ซี่ย์ทำให้ชาวโรมันไม่ตัดสินใจโจมตีเรือทันที แต่ลีโอก็ทำพลาดด้วยการยิงขีปนาวุธที่ติดตั้งบนเรืออาร์โกสองใส่ลานคนเมืองในค่ายโรมันซึ่งพบในภายหลังว่าเป็นไอโดลอน(จิตวิญญานล่องหนเข้าสิงคนได้)ไปเข้าสิงลีโอและทำการโจมตีโดยไม่รู้ตัว ทำให้พวกเขาต้องออกเรือในทันทีโดยมีโค้ชเฮจด์และชาวโรมันสองคนคือเพื่อนของเพอร์ซี่ย์ เฮเซลและแฟรงก์มาด้วย รวมเป็น 7 คนในคำพยากรณ์พอดี คือ เพอร์ซี่ย์ แอนนาเบ็ธ เจสัน ลีโอ ไพเพอร์ เฮเซล และแฟรงก์ พวกเขาออกเดินทางทำภารกิจ พวกเขาพบว่านิโค ดิแองเจโล ถูกจับตัวไปทำให้พวกเขาต้องไปช่วย โดยแอนนาเบ็ธถูกเอ่ยในคำพยากรณ์ว่า อาธีน่าเดินลำพัง เพื่อไปหารูปปั้นของแม่เธอ อาธีน่าพาเธนอส เธอได้พบกับอารัคนี(ผู้ที่ถูกอาธีน่าสาปให้เป็นแมงมุม เพราะไปอวดโอ่ว่าตนถักทอผ้าได้สวยงามกว่า)เอารูปปั้นไป โดยอารัคนีเกลียดบุตรธิดาแห่งอาธีน่า แต่ด้วยความฉลาดของแอนนาเบ็ธเธอใช้กลลวงให้อารัคนีถูกทอ กุญแจนิ้วแบบจีน เพื่อเป็นกับดักให้นางได้สำเร็จ ตามคำพยากรณ์ว่า กรงถักทอมอบชัยมั่นอย่างร้าวราน ต่อมาเพื่อนของเธอได้มาช่วยด้วยการระเบิดเพดานเข้ามาในห้องลึกใต้ดิน(พื้นซึ่งไม่แข็งแรงอยู่แล้วและมีรอยแตกเป็นรอยลึกถ้าตกลงไปก็จะพบกับนรกทาร์ทารัส)แต่เธอก็ทำพลาดเพราะใยแมงมุมของอารัคนี ทำให้เธอซึ่งสวมกอดกับเพอร์ซี่ย์อยู่ตกลงไปในรอยแตก และตรงดิ่งสู่นรกทาร์ทารัสด้วยกัน
ข้อมูลเพิ่มเติม

รายชื่อตัวละครในค่ายฮาล์ฟบลัด
เวตอะมินิต (เพลงของพุสซีแคตดอลส์)

Error ซิงเกิลโดยthe Pussycat Dolls featuring Timbaland
เวตอะมินิต (อังกฤษ: Wait a Minute) เป็นเพลงของเกิร์ลกรุ๊ปชาวอเมริกันชื่อ Pussycat Dolls จากสตูดิโออัลบั้มเปิดตัว PCD (2005) มีเสียงร้องจาก Timbaland ผู้ร่วมอำนวยการสร้างและเขียนเพลงร่วมกับ Keri Hilson ตั้งใจจะปล่อยเป็นซิงเกิลในเวลาเดียวกับ "I Don't Need a Man" ซึ่งเผยแพร่ไปทั่วยุโรปและโอเชียเนีย อย่างไรก็ตามเนื่องจากการจัดตารางเวลาและการออกอากาศทางวิทยุที่หนักหน่วงของ "Buttons" วันที่เผยแพร่จึงถูกผลักกลับ นอกจากนี้ซิงเกิ้ลนี้ยังถูกกำหนดให้เปิดตัวในอเมริกาเหนือเท่านั้น แต่ด้วยความสำเร็จของ "I Don't Need a Man" ซิงเกิ้ลนี้ก็ได้รับการเผยแพร่ในระดับสากล
เวตเวตเวต

| เวตเวตเวต |
| --- | --- |
เวตเวตเวต ปี 1988
ข้อมูลพื้นฐาน
ที่เกิด: Clydebank, สกอตแลนด์
แนวเพลง: ป็อปร็อก ดนตรีโซล
ช่วงปี: 1982 — ปัจจุบัน
ค่ายเพลง: PolyGram

สมาชิก: Marti Pellow Tommy Cunningham Graeme Clark Neil Mitchell

เว็บไซต์: WetWetWet.co.uk
เวตเวตเวต (อังกฤษ: Wet Wet Wet) เป็นวงดนตรีป็อปร็อคชาวสกอต ก่อตั้งวงในทศวรรษ 1980 มีผลงานเพลงอันดับ 1 ที่โด่งดังทั่วโลกอย่างเพลง "Love Is All Around" วงประกอบด้วยสมาชิกคือ มาร์ตี เพลโลว์ (ร้องนำ), ทอมมี คันนิงแฮม (กลอง และร้อง), กรีม คลาร์ก (เบส และร้อง) และ นีล มิตเชลล์ (คีย์บอร์ด และร้อง) และสมาชิกคนที่ 5 อย่างไม่เป็นทางการคือ กรีม ดัฟฟิน (กีตาร์ลีด และร้อง) ที่อยู่กับพวกเขามาตั้งแต่ปี 1983
เวทีเดินแบบ

นางแบบขณะเดินแบบบนเวที
เวทีเดินแบบ (อังกฤษ: runway, catwalk, ramp) เป็นยกพื้นลักษณะแคบและราบซึ่งทอดตัวเข้าไปในห้องประชุมหรือทอดตัวอยู่ท่ามกลางส่วนต่าง ๆ ของบริเวณที่นั่งกลางแจ้ง สำหรับให้นางแบบหรือนายแบบเดินแสดงเสื้อผ้าหรือเครื่องประดับระหว่างการแสดงแฟชั่น การเดินแบบบนเวทีส่วนใหญ่จะจัดขึ้นภายในอาคารสำหรับกำบังลมฟ้าอากาศ แต่บางครั้งก็จัดแสดงกลางแจ้ง
ในงานสัปดาห์แฟชั่นปารีส พ.ศ. 2559 ชาเนลได้นำเสนอฉากเดินแบบอย่างประณีตด้วยการออกแบบห้องโถงให้ดูราวกับเป็นสนามบิน แขกผู้รับชมการแสดงนั่งบนที่นั่งประหนึ่งว่ากำลังรอเที่ยวบิน ในขณะที่นางแบบเดินไปรอบ ๆ สนามบินและเดินเข้าไปใกล้โต๊ะผู้โดยสารขาออก
เวนดี ฮิลเลอร์

| เวนดี ฮิลเลอร์ |
| --- | --- |

สารนิเทศภูมิหลัง
เกิด: 15 สิงหาคม ค.ศ. 1912(1912-08-15) เวนดี มาร์กาเรต ฮิลเลอร์ แบรมฮอลล์, สต็อกพอร์ต, ประเทศอังกฤษ
เสียชีวิต: 14 พฤษภาคม ค.ศ. 2003(2003-05-14) (90 ปี) บีคอนส์ฟิลด์, ประเทศอังกฤษ
คู่สมรส: Ronald Gow (1937-1993)
คุณหญิง เวนดี มาร์กาเรต ฮิลเลอร์ ดีบีอี (อังกฤษ: Dame Wendy Margaret Hiller DBE) (15 สิงหาคม ค.ศ. 1912 - 14 พฤษภาคม ค.ศ. 2003) เป็นนักแสดงชาวอังกฤษมีผลงานการแสดงภาพยนตร์และละครเวที เธอมีผลงานการแสดงในช่วงเวลาเกือบ 60 ปี และถึงแม้เธอจะเป็นที่จดจำในผลงานการแสดงในภาพยนตร์ แต่เธอเลือกที่จะแสดงละครเวทีเป็นหลัก
| ด ค กรางวัลออสการ์ สาขานักแสดงสมทบหญิงยอดเยี่ยม |
| --- | --- |
1936–1940:  เกล ซันเดอร์การ์ด (1936)  อลิซ แบรดี (1937)  เฟย์ เบนเตอร์ (1938)  แฮตตี แม็กแดเนียล (1939)  เจน ดาร์เวล (1940) 
1941–1960:  แมรี แอสเตอร์ (1941)  เทเรซา ไรต์ (1942)  Katina Paxinou (1943)  เอเธล แบร์รีมอร์ (1944)  แอนน์ เรเวอร์ (1945)  แอน แบกซ์เตอร์ (1946)  เซเลสต์ โฮล์ม (1947)  แคลร์ ทรีเวอร์ (1948)  Mercedes McCambridge (1949)  โจเซฟิน ฮูล (1950)  คิม ฮันเตอร์ (1951)  กลอเรีย เกรแฮม (1952)  ดอนนา รีด (1953)  อีว่า มารี เซนต์ (1954)  โจ ฟาน ฟลีต (1955)  โดโรธี มาโลน (1956)  Miyoshi Umeki (1957)  เวนดี ฮิลเลอร์ (1958)  เชลลีย์ วินเตอส์ (1959)  เชอร์ลีย์ โจนส์ (1960) 
1961–1980:  ริตา โมรีโน (1961)  แพตตี้ ดยุกที่ (1962)  มาร์กาเร็ต รูเทอร์ฟอร์ด (1963)  Lila Kedrova (1964)  เชลลีย์ วินเตอส์ (1965)  แซนดี้ เดนนิส (1966)  เอสเตลล์ พาร์สันส์ (1967)  รูธ กอร์ดอน (1968)  โกลดี ฮอว์น (1969)  เฮเลน เฮส์ (1970)  คลอริส ลีชแมน (1971)  ไอลีน เฮ็คคาร์ต (1972)  เททัม โอนีล (1973)  อิงกริด เบิร์กแมน (1974)  ลี แกรนต์ (1975)  บีทรีซ สเตรท์ (1976)  วาเนสซา เรดเกรฟ (1977)  แมกกี สมิธ (1978)  เมริล สตรีป (1979)  แมรี สตีนเบอร์เกน (1980) 
1981–2000:  มอรีน สเตเปิลตัน (1981)  เจสซิกา แลงจ์ (1982)  ลินดา ฮันต์ (1983)  เพกกี แอชครอฟต์ (1984)  อันเจลิกา ฮัสตัน (1985)  ไดแอน ไวสต์ (1986)  โอลิมเปีย ดูคาคิส (1987)  กีนา เดวิส (1988)  เบรนดา ฟริกเกอร์ (1989)  วูปี โกลด์เบิร์ก (1990)  เมอร์ซิดีส รูห์ล (1991)  เมริซา โทเม (1992)  แอนนา แพควิน (1993)  ไดแอน ไวสต์ (1994)  มีรา ซอร์วีโน (1995)  จูเลียต บิโนช (1996)  คิม เบซิงเงอร์ (1997)  จูดี เดนช์ (1998)  แอนเจลีนา โจลี (1999)  มาร์เชอ เกย์ ฮาร์เดน (2000) 
2001–ปัจจุบัน:  เจนนิเฟอร์ คอนเนลลี (2001)  แคเธอรีน ซีตา-โจนส์ (2002)  เรเน เซลเวเกอร์ (2003)  เคต แบลนเชตต์ (2004)  เรเชล ไวสซ์ (2005)  เจนนิเฟอร์ ฮัดสัน (2006)  ทิลดา สวินตัน (2007)  เปเนโลเป กรุซ (2008)  โม'นิก (2009)  เมลิสซา ลีโอ (2010)  ออคตาเวีย สเปนเซอร์ (2011)  แอนน์ แฮททาเวย์ (2012)  ลูพีตา ญองอ (2013)  แพทริเชีย อาร์เคตต์ (2014)  อาลีเซีย วิคันเดอร์ (2015)  ไวโอลา เดวิส (2016)  แอลลิสัน แจนนีย์ (2017)  เรจินา คิง (2018)  ลอรา เดิร์น (2019)  ยุน ยอ-จ็อง (2020)  อารีอานา เดโบซ (2021)  เจมี ลี เคอร์ติส (2022)
เวนิส (แก้ความกำกวม)

เวนิส (อังกฤษ: Venice) เป็นเมืองหลวงของแคว้นเวเนโต ประเทศอิตาลี  ในความหมายทางประวัติศาสตร์ อาจหมายถึง สาธารณรัฐเวนิส
เวนิส ยังสามารถหมายถึง
เวนิส (รัฐแคลิฟอร์เนีย)
เวนิส (รัฐฟลอริดา)
เวนิส (รัฐอิลลินอยส์)
เวนิส (รัฐลุยเซียนา)
เวนิส (รัฐนิวยอร์ก)
เวนิส บ.ข.ส. นักมวยชาวไทย
เวนิสวานิช (The Merchant of Venice) บทละครของวิลเลียม เชกสเปียร์
เวชศาสตร์ฉุกเฉิน

เวชศาสตร์ฉุกเฉิน
เวชศาสตร์ฉุกเฉิน (แพทยศาสตร์) หรือ การแพทย์ฉุกเฉิน (นิติศาสตร์) (อังกฤษ: emergency medicine) เป็นการแพทย์เฉพาะทางที่มุ่งเน้นการวินิจฉัยและรักษาความเจ็บป่วยหรือการบาดเจ็บที่เกิดฉับพลันและต้องการความช่วยเหลือทางการแพทย์อย่างเร่งด่วน
แหล่งข้อมูลอื่น

สมาคมเวชศาสตร์ฉุกเฉินแห่งประเทศไทย
สถาบันการแพทย์ฉุกเฉินแห่งชาติ (ประเทศไทย)
Association of Emergency Physicians เก็บถาวร 2008-05-09 ที่ เวย์แบ็กแมชชีน
American Academy of Emergency Medicine
American Board of Emergency Medicine
American Board of Medical Specialties
The American Board of Physician Specialties เก็บถาวร 2008-10-16 ที่ เวย์แบ็กแมชชีน
American College of Emergency Physicians
Emergency Medicine Residents’ Association
Canadian Association of Emergency Physicians
College of Emergency Medicine เก็บถาวร 2008-03-14 ที่ เวย์แบ็กแมชชีน (United Kingdom)
EMERGENCY MEDICINE เก็บถาวร 2009-04-09 ที่ เวย์แบ็กแมชชีน The Practice Journal for Emergency Physicians
European Resuscitation Council
European Society for Emergency Medicine
National Centre for Emergency Medicine Informatics
Society for Academic Emergency Medicine
Hong Kong College of Emergency Medicine
Danish Society for Emergency Medicine
เวด-ไจลส์

เวด-ไจลส์ (อังกฤษ: Wade-Giles) หรือ เวยถัวหม่าพินอิน (จีนตัวย่อ: 威妥玛拼音; จีนตัวเต็ม: 威妥瑪拼音; พินอิน: Wēituǒmǎ Pīnyīn) บางครั้งก็เรียกโดยย่อว่า เวด เป็นระบบถอดอักษรแบบถ่ายเสียงภาษาจีนกลางด้วยตัวอักษรโรมันใช้กันในปักกิ่ง พัฒนาจากระบบที่สร้างขึ้นโดย ทอมัส เวด (Thomas Wade) ในช่วงกลางคริสต์ศตวรรษที่ 19 และปรากฏอยู่ในพจนานุกรมจีน-อังกฤษของ เฮอร์เบิร์ต ไจลส์ (Herbert Giles) ซึ่งตีพิมพ์ขึ้นเมื่อ ค.ศ. 1892 (พ.ศ. 2435)
เวด-ไจลส์ เป็นระบบหลักของการถอดอักษรสำหรับผู้พูดภาษาอังกฤษในช่วงคริสต์ศตวรรษที่ 20 ใช้ในหนังสืออ้างอิงมาตรฐานหลายเล่ม และในหนังสือทุกเล่มที่เกี่ยวกับประเทศจีนที่ตีพิมพ์ก่อนปี ค.ศ. 1979 (พ.ศ. 2522) แทนที่ระบบถอดอักษรของหนานจิงที่ใช้กันเป็นปกติจนกระทั่งปลายคริสต์ศตวรรษที่ 19 ปัจจุบันนี้เปลี่ยนไปใช้ระบบพินอินกันเป็นส่วนใหญ่ แต่มีเพียงส่วนหนึ่งเท่านั้นที่ยังใช้ระบบเวด-ไจลส์ โดยเฉพาะชื่อบุคคลและเมืองบางแห่งในสาธารณรัฐจีน (ไต้หวัน)
ดูเพิ่ม

พินอิน
| ด ค กภาษาจีนถิ่นต่าง ๆ อักษรจีน และ ภาษาอื่น ๆ ที่พูดในประเทศจีน |
| --- | --- |
ภาษาจีนทางการ:  จีนกลาง จีนแผ่นดินใหญ่  ไต้หวัน  กวางตุ้งมาตรฐาน ฮ่องกง  มาเก๊า  กวางเจา (โดยพฤตินัย) 
ภาษาหลัก:  จีนกลาง  กั้น  กวางตุ้ง  ฮากกา  เซียง  หมิ่น  อู๋  จิ้น  ฮุย  ผิง 
ภาษาย่อยในภาษาหมิ่น:  หมิ่นกลาง  หมิ่นตะวันออก  หมิ่นเหนือ  หมิ่นใต้  ผูเซียน 
ภาษาย่อยในภาษาหมิ่นใต้:  ไห่หนาน  แต้จิ๋ว  ฮกเกี้ยน 
อักษรจีน:  อักษรจีนตัวเต็ม  อักษรจีนตัวย่อ  พินอิน  จู้อิน 
ภาษาอื่น ๆ ที่พูดในจีน:  จ้วง  ทิเบต  มองโกล  อุยกูร์  คาซัค  คีร์กิซ  ม้ง  เมี่ยน  แมนจู  ไทลื้อ 
รับอิทธิพลจากภาษาจีน:  เกาหลี  ญี่ปุ่น  เวียดนาม
วโฑทรา

| วโฑทรา Baroda |
| --- | --- |
Cosmopolitan City
วโฑทรา
  นยยมณเทียร ใจกลางเมืองวโฑรา, มหาวิทยาลัยมหาราชาสยชิเรา และ วังลักษมีวิลาศ
สมญา: สยจีนครี (เมืองของสยจีราว คายกวาฑ; Sayajirao Gaekwad), สันสการีนครี (เมืองวัฒนธรรม)
วโฑทราสถานที่ตั้งของวโฑทราในรัฐคุชราต
พิกัด: 22°18′N 73°12′E﻿ / ﻿22.300°N 73.200°E﻿ / 22.300; 73.200
Country:  India
รัฐ: รัฐคุชราต
เขต: เขตวโฑทรา
Zone: 4
Ward: 25
Vadodara Municipal Corporation: ก่อตั้งปี 1950
การปกครอง
 • องค์กร: VUDA, VMSS
 • Mayor: Jigeesha Sheth
 • Municipal Commissioner: อชย บดู
พื้นที่
 • ทั้งหมด: 300 ตร.กม. (100 ตร.ไมล์)
อันดับพื้นที่: 18
ความสูง: 129 เมตร (423 ฟุต)
ประชากร (2011)
 • ทั้งหมด: 2,065,771 คน
 • อันดับ: 20th (3rd in Gujarat State)
เดมะนิม: Vadodarian, Barodian
เขตเวลา: UTC+5:30 (IST)
PIN: 390 XXX 
Telephone code: (91)265
รหัส ISO 3166: ISO 3166-2:IN
ทะเบียนพาหนะ: GJ-06 (Urban)/GJ-29 (Rural)
Village: Ahmedabad
เมืองใกล้สุด: Bharuch, Anand
Literacy Rate: 94.5%
Legislature type: Municipal Corporation
Legislature Strength: 84
Lok Sabha constituency: 1
Vidhan Sabha constituency: 13
Climate: Tropical savanna (Köppen: Aw)
Planning agency: 1 (VUDA)
Distance from Gandhinagar: 126 กิโลเมตร (78 ไมล์) NE (Rail & Air)
Distance from Mumbai: 395 กิโลเมตร (245 ไมล์) S (Rail & Air)
Distance from Ahmedabad: 100 กิโลเมตร (62 ไมล์) NW (Road)
เว็บไซต์: www.vmc.gov.in
วโฑทรา [วะ-โด-ทะ-รา] (อังกฤษ: Vadodara) เป็นเมืองใหญ่อันดับ 3 ของรัฐคุชราต รัฐทางตะวันตกของอินเดีย รองจากเมืองอัห์มดาบาดและสุรัต เป็นศูนย์กลางการปกครองของอำเภอวโฑทรา มีเส้นทางรถไฟและถนนสาย เอ็นเอช 8 ที่เชื่อมต่อเมืองเดลีกับมุมไบผ่านเมืองวโฑทรา และตั้งอยู่บนฝั่งแม่น้ำวิศวไมตรี อยู่ห่างจากเมืองหลวงของรัฐ คานธีนคร 141 กม.
จากข้อมูลปี ค.ศ. 2011 วโฑทรามีประชากรเกือบ 2.065 ล้านคน เมืองเป็นที่รู้จักจากวังลักษมีวิลาศ ที่พักอาศัยของราชสกุลมราฐาแห่งรัฐพโรทา เมืองเป็นที่ตั้งของมหาวิทยาลัยมหาราชาศยาจิเราแห่งพโรทา มหาวิทยาลัยที่ใหญ่ที่สุดในรัฐคุชราต ยังเป็นเมืองสำคัญทางด้านอุตสาหกรรม วัฒนธรรมและศูนย์กลางการศึกษาของอินเดียตะวันตก มีสถาบันการศึกษาแห่งชาติและท้องถิ่นที่สำคัญ ในขณะที่อุตสาหกรรมที่สำคัญได้แก่ ปิโตรเคมี วิศวกรรม เคมี เภสัชกรรม พลาสติก ไอที และการบริการแลกเปลี่ยนต่างประเทศ
ภูมิศาสตร์

วาโดดาราตั้งอยู่ที่ 22.30 ° N 73.19 ° E ในอินเดียตะวันตกที่ระดับความสูง 39 เมตร (128 ฟุต) มันเป็นเมืองที่ใหญ่ที่สุดที่ 18 ในอินเดียมีพื้นที่ 235 ตารางกิโลเมตร (91 ตารางไมล์) และประชากร 2.1 ล้านคนจากการสำรวจสำมะโนประชากรปี 2553-2554 เมืองนี้ตั้งอยู่บนฝั่งแม่น้ำ Vishwamitri ในใจกลางเมือง Gujarat Vishwamitri มักจะแห้งในฤดูร้อนปล่อยให้มีเพียงลำธารเล็ก ๆ เมืองนี้ตั้งอยู่บนที่ราบอุดมสมบูรณ์ระหว่างแม่น้ำ Mahi และ Narmada ตามที่สำนักมาตรฐานอินเดียระบุว่าคอสโมโพลิสตกอยู่ภายใต้แผ่นดินไหวเขต-III ในระดับ I ถึง V (เพื่อเพิ่มความชัดเจนให้กับแผ่นดินไหว)
ภูมิอากาศ

แม้จะมีการเร่งรัดประมาณ 800 มม. ที่เมืองได้รับเป็นประจำทุกปี Vadodara มีภูมิอากาศแบบกึ่งแห้งแล้ง (BSh) ภายใต้การจำแนกสภาพภูมิอากาศของKöppenเนื่องจากการระเหยของพื้นที่ที่มีศักยภาพสูง มีสามฤดูกาลหลัก: ฤดูร้อนฤดูมรสุมและฤดูหนาว นอกเหนือจากฤดูมรสุมอากาศก็แห้งแล้ง อากาศร้อนในช่วงเดือนมีนาคมถึงกรกฎาคมเมื่อค่าเฉลี่ยสูงสุดคือ 45 ° C (113 ° F) และต่ำสุดเฉลี่ยอยู่ที่ 23 ° C (73 ° F) ตั้งแต่เดือนพฤศจิกายนถึงกุมภาพันธ์อุณหภูมิสูงสุดเฉลี่ยคือ 30 ° C (86 ° F) ต่ำสุดเฉลี่ยอยู่ที่ 15 ° C (59 ° F) และสภาพอากาศแห้งมาก ลมหนาวที่พัดมาจากทางเหนือมีวันที่อากาศหนาวเย็นในเดือนมกราคม มรสุมตะวันตกเฉียงใต้ที่พัดนำความชื้นจากกลางเดือนมิถุนายนถึงกลางเดือนกันยายน ปริมาณน้ำฝนเฉลี่ย 93 ซม. (37 ใน) แต่ฝนตกหนักทำให้เกิดน้ำท่วมหนักบ่อย ๆ เหมือน 2548 คุชราตท่วมหรือ 2551 อินเดียนท่วมซึ่งเป็นหายนะ
อุณหภูมิสูงสุดที่บันทึกไว้คือ 46.7 ° C (116.1 ° F) ในวันที่ 11 พฤษภาคม 1960 มี 48.0 ° C (118.4 ° F) ในวันที่ 19 พฤษภาคม 2559, ในขณะที่อุณหภูมิต่ำสุดที่บันทึกไว้คือ −1.1 ° C (30.0 ° F) วันที่ 15 มกราคม พ.ศ. 2478
วีเอส-17

แผ่นผ้าสัญญาณ วีเอส-17 (อังกฤษ: VS-17) เป็นอุปกรณ์ส่งสัญญาณที่ใช้โดยบุคลากรทางทหารใช้ในการส่งสัญญาณไปยังเครื่องบิน มีการใช้งานในกองทัพประเทศต่าง ๆ เช่น สหรัฐ และไทย
ปัจจุบันในกองทัพสหรัฐถูกใช้งานแทนที่โดย วีเอส-21 ซึ่งใช้เป็นสัญญาณแสดงความร้อน
การใช้งาน

แผ่นผ้าสัญญาณ วีเอส-17 เป็นแผ่นผ้าสีส้มสว่างและสีดำ ใช้สำหรับส่งสัญญาณในเวลากลางวัน สำหรับแสดงรหัสอักษรจำนวน 4 ตัวคือ H E A และ T โดยใช้แผ่นผ้าสัญญาณสีดำเข้มเป็นสัญญาณหลักของอักษรตัวนั้น ๆ โดยสัญญาณจะต้องห่างจากสิ่งกำบังการมองทางอากาศ 15:1 ต้องทำให้นักบินสามารถมองเห็นได้จากระยะ 1.6 กิโลเมตรและความสูง 1,000 ฟุต ต้องมองเห็นได้จากทิศทางที่อากาศยานจะบินเข้ามา โดยใช้แสงไฟหรือหรือกระจกในการเรียกนำทางมาและแผ่นผ้าต้องทำมุม 45 องศาจากพื้นดินและหันไปยังทิศทางอากาศยานจะบินมา
การใช้งาน > ระยะต่ำกว่า 800 ฟุต

หากอากาศยานบินมาในระยะต่ำกว่า 800 ฟุต ในการทำสัญลักษณ์ตัว T จะใช้ผ้า 5 ผืน วางเป็นรูปตัวอักษร T ระยะห่างของผ้าแต่ละผืนคือ 25 เมตร
การใช้งาน > ระยะสูงกว่า 800 ฟุต

หากอากาศยานบินมาในระยะสูงกว่า 800 ฟุต ในการทำสัญลักษณ์ตัว T จะใช้ผ้า 7 ผืน วางเป็นรูปตัวอักษร T ระยะห่างของผ้าแต่ละผืนคือ 50 เมตร โดยเพิ่มผืนที่ 6 บริเวณหัวตัว T ห่างไปจากส่วนหัว 500 เมตร และเพิ่มผืนที่ 7 บริเวณทางซ้ายของตัว T ระยะห่าง 200 เมตร
ดูเพิ่ม

การสื่อสารทางอากาศสู่พื้นดิน
การเดินอากาศ
สี่เหลี่ยมสัญญาณ
แหล่งข้อมูลอื่น

VS17 Panel
Signaling Techniques
MIL-P-40061 B PANEL MARKER AERIAL LIAISON VS-17/X (31-DEC-1970)
วุ้นเลี้ยงเชื้อซาโบโรด์

เพลทวุ้นเลี้ยงเชื้อซาโบโรด์ที่มีโคโลนีของ Trichophyton rubrum var. rodhaini.
Sporothrix schenckii ในวุ้นเลี้ยงเชื้อซาโบโรด์
Candida albicans ในวุ้นเลี้ยงเชื้อซาโบโรด์
Trichophyton terrestre ในวุ้นเลี้ยงเชื้อซาโบโรด์
วุ้นเลี้ยงเชื้อซาโบโรด์ (อังกฤษ: Sabouraud agar, Sabouraud dextrose agar หรือ SDA) เป็นวุ้นเลี้ยงเชื้อที่มีเปปโทน ใช้เลี้ยงเชื้อราพวกเดอร์มาโตไฟท์และราชนิดอื่น ๆ นอกจากนี้ยังใช้เพาะแบคทีเรียเส้นใยเช่น Nocardia อาหารเลี้ยงเชื้อนี้มีประโยชน์ในทางการวิจัยและการแพทย์
อาหารนี้ตั้งชื่อตามผู้คิดค้นคือ Raymond Sabouraud เมื่อ พ.ศ. 2435 เชสเตอร์ ดับบลิว. เอมมอนส์นำอาหารเลี้ยงเชื้อนี้มาปรับปรุงใน พ.ศ. 2520 โดยค่า pH ถูกปรับให้ใกล้สภาวะเป็นกลางและลดความเข้มข้นของเดกซ์โทรสเพื่อให้เอื้อต่อการเจริญเติบโตของจุลชีพอื่น ๆ ค่า pH ที่เป็นกรด (5.6) ของวุ้นซาโบโรด์สูตรเดิมยับยั้งการเจริญเติบโตของแบคทีเรีย
ส่วนประกอบโดยทั่วไป

วุ้นซาโบโรด์โดยทั่วไปประกอบด้วย:
40 g/L เดกซ์โทรส
10 g/L เปปโทน
20 g/L วุ้น
pH 5.6
การใช้งานทางการแพทย์

ห้องปฏิบัติการทางคลินิกใช้อาหารเลี้ยงเชื้อชนิดนี้เพื่อวินิจฉัยและระบุชนิดของเชื้อในการติดโรคจากเชื้อรา ทำให้ผู้ปฏิบัติงานทางการแพทย์สามารถทำการรักษาด้วยยาต้านเชื้อราได้อย่างเหมาะสม Histoplasma และเชื้อราอื่น ๆ ที่เป็นสาเหตุของโรคปอดบวมที่อาการไม่ชัดเจน (atypical pneumonia) ก็สามารถเจริญบนอาหารเลี้ยงเชื้อนี้ได้
แหล่งข้อมูลอื่น

Definition from Online medical Dictionary
National Standard Method เก็บถาวร 2010-11-06 ที่ เวย์แบ็กแมชชีน
Images of Bacteria Grown on Sabouraud Agar เก็บถาวร 2010-06-25 ที่ เวย์แบ็กแมชชีน
Irradiated Sabouraud Agar เก็บถาวร 2007-08-05 ที่ เวย์แบ็กแมชชีน
เวพาร์

ในปิศาจวิทยา เวพาร์ (อังกฤษ: Vepar)เป็นดยุกแห่งนรกผู้มีอสูรใต้บังคับบัญชา 29 กอง บางครั้งก็เรียกว่า เซพาร์ (อังกฤษ: Separ) หรือ เวฟาร์ (อังกฤษ: Vephar) ในบท อาร์สโกเอเทีย จากหนังสือกุญแจย่อยของโซโลมอน ระบุถึงเวพาร์เป็นปิศาจตนที่ 42 ส่วน ซูโดโมนาร์เชีย แดโมนัม ระบุถึงเป็นตนที่ 33
เวพาร์มีอำนาจควบคุมห้วงน้ำและสามารถนำทางเรือรบได้ นอกจากนี้ยังสามารถทำให้ทะเลเกิดพายุและสร้างภาพลวงตาให้ดูเหมือนมีเรือเต็มไปหมดได้ เวพาร์ยังมีอำนาจทำให้คนเกิดแผลเน่าเปื่อยซึ่งเต็มไปด้วยหนอนและตายในสามวัน แต่ถ้าผู้อัญเชิญต้องการ เวพาร์ก็จะสามารถทำให้แผลนั้นหายดีได้เช่นกัน
เวพาร์มีลักษณะเป็นนางเงือก ซึ่ง72ปิศาจในอาร์สโกเอเทียนั้นมีเพียงเวพาร์และเกรโมรีที่เป็นเพศหญิง
เวฟเอด

| WaveAid |
| --- | --- |
ประเภท: ป็อป และ ร็อก
วันที่: 29 มกราคม ค.ศ. 2005
ที่ตั้ง: Sydney Cricket Ground, Sydney, Australia
ช่วงปี: 2005
ผู้ก่อตั้ง: Michael Chugg,  Joe Segreto of IMC / Homebake Festival and  Mark Pope of Mark Pope Music
เว็บไซต์: WaveAid Site
เวฟเอด (อังกฤษ: WaveAid) เป็นงานคอนเสิร์ตหารายได้ที่จัดขึ้นเมื่อวันเสาร์ที่ 29 มกราคม ค.ศ. 2005 ให้กับผู้ประสบภัยในเหตุการณ์แผ่นดินไหวและคลื่นสึนามิในมหาสมุทรอินเดีย พ.ศ. 2547 จัดขึ้นที่ซิดนีย์คริกเกตกราวด์ และออกอากาศทางช่องแชนเนลวีและเอ็มทีวี และทางวิทยุที่สถานี ทริปเปิลเจ ทริปเปิลเอ็ม โนวา และเวิลด์ออดิโอเรดิโอ 2  โครงการนี้จัดขึ้นโดยไมเคิล ชักก์, โจ เซเกรโต และมาร์ก โปป
วี.อาร์.พี

| วี> อาร์.พี   (V.R.P) |
| --- | --- |
ที่เกิด:  ประเทศไทย
แนวเพลง: ป็อป
ช่วงปี: พ.ศ. 2557 - 2560
ค่ายเพลง: กามิกาเซ่ - อาร์เอส
อดีตสมาชิก: ณัชคุณ นุตตานนท์ (ปลื้ม) ศิวกร อดุลสุทธิกุล (ปอร์เช่) ชลพัชร จี้เพชร (ปีเตอร์)
วี.อาร์.พี (อังกฤษ: V.R.P) เป็นบอยแบนด์สัญชาติไทยและเป็นศิลปินกลุ่มชายในสังกัดค่ายกามิกาเซ่ ในเครืออาร์เอส มีสมาชิกประกอบด้วย ณัชคุณ ธีรกิจโกศล (ปลื้ม),  ศิวกร อดุลสุทธิกุล (ปอร์เช่) และ ชลพัชร จี้เพชร (ปีเตอร์)
ประวัติ

เป็นกลุ่มศิลปินฮิปฮอปจากค่ายกามิกาเซ่ ในสังกัดอาร์เอส มีสมาชิกจำนวน 3 คน ประกอบไปด้วย ปลื้ม ปอร์เช่ และปีเตอร์ ซึ่งเข้ามาด้วยการเปิดตัวว่าที่ศิลปินใหม่ Kamikaze Newcomer ก่อนที่จะปล่อยจะปล่อยซิงเกิลแรกของวง "ปาว ปาว (Shout)"
ผลงานเพลง

| รายละเอียดอัลบั้ม | รายชื่อเพลง |
| --- | --- |
 (V.R.P)  ปี : พ.ศ. 2557  สังกัด: กามิกาเซ่:  ปาว ปาว (Shout)  ปาว ปาว (Shout) (Inst.)
V.R.P Play With Me ปี : พ.ศ. 2559  สังกัด: กามิกาเซ่:  ระวังติดใจ (Play With Me)  ระวังติดใจ (Play With Me) (Inst.)
ผลงานเพลง > อัลบั้ม / ซิงเกิล พิเศษ

| รายละเอียดอัลบั้ม | รายชื่อเพลง |
| --- | --- |
รักกันอย่าบังคับ (Dictator) (Single)  ปี: พ.ศ. 2557  สังกัด: กามิกาเซ่:  รักกันอย่าบังคับ (Dictator)
Kamikaze Next  ปี: พ.ศ. 2558  สังกัด: กามิกาเซ่:  ขัดใจ 2015 (Resist)  กล้ามั้ย (N.E.X.T)
Kamikaze Love On Line Project (Like Leave Luck)  ปี: พ.ศ. 2558   (ฟังได้เฉพาะ Line Music):  แอบรัก (Hidden Love) -เติร์ด&มาร์ค  โชคดีที่มีเธอ (Luck) -วี.อาร์.พี&ไปป์-มาก่อน  อ่านข้อความด้วยน้ำตา (Last Message) -กรีน&พาร์ท
KAMIKAZE First Date Project ปี: พ.ศ. 2559  :  คิดแบบไหน (Feel It Too?) -ปีเตอร์&มายด์  กึ่งยิงกึ่งผ่าน (Blend In) -ปอร์เช่&แองจี้  ผิดที่ฉัน (I can't) -ปลื้ม&ซีแนน
คอนเสิร์ต

| ชื่อคอนเสิร์ต | วันแสดง | สถานที่แสดง | หมายเหตุ |
| --- | --- | --- | --- |
| AIS 3G One-2-Call! Present Kamikaze แดนซ์เนรมิต Concert | 4 ตุลาคม พ.ศ. 2557 | รอยัล พารากอน ฮอลล์ สยามพารากอน | รวมศิลปินกามิกาเซ่ |
| "มินิคอนเวิร์ต Kamikaze Nextreme Party"  | 26 ธันวาคม 2558 | ลานอัฒจันทร์ SIAM SQUARE ONE | รวมศิลปิน กามิกาเซ่ เน็กซ์ |
ผลงานการแสดง > มิวสิกวีดิโอ

| ปี พ> ศ. | เพลง | นักร้อง | สมาชิก |
| --- | --- | --- | --- |
| 2556 | รักเกินตัว (Overrated) | มิณทร์ มิณทร์ ยงสุวิมล | ปลื้ม ปอร์เช่ ปีเตอร์ |
| 2556 | รักเธอมากกว่าใครนะ (Love You More) | แต๊งกิ้ว ศิลป์ชนก คล้ายแต้ | ปีเตอร์ |
| 2557 | รักมั้ย...พูด (Love love me?) | แต๊งกิ้ว ศิลป์ชนก คล้ายแต้ | ปลื้ม |
ผลงานการแสดง > ภาพยนตร์

| ปี พ> ศ. | เรื่อง | รับบท | เข้าฉาย | สมาชิก |
| --- | --- | --- | --- | --- |
| 2554 | เกมปลุกผี | แจ๊ค | 2557 | ปอร์เช่ |
รางวัล

รางวัล Rising Star จากงาน Kazz Awards 2015
แหล่งข้อมูลอื่น

อินสตาแกรมของปลื้ม
อินสตาแกรมของปอร์เช่
อินสตาแกรมของปีเตอร์
เฟซบุ๊คแฟนเพจวงvrp
| ด ค กศิลปินสังกัดกามิกาเซ่ |
| --- | --- |
เกิร์ลกรุ๊ป:  เฟย์ ฟาง แก้ว  ชิลลี่ไวท์ช็อค  สวีต ดี  คิส มี ไฟฟ์ 
ดูโอ:  โฟร์-มด  เนโกะ จัมพ์  นิ้ง-ปิ๊ง  ซิสก้า  แคท-แพท  เอบี ควีน  สปลิท  ไปป์-มาก่อน 
ศิลปินเดี่ยว:  พายุ  ขนมจีน  จามิล่า  หวาย  จินนี่  ธามไท  ฟ้า  แครอล  แต๊งกิ้ว  เจฟ  มิณทร์  กรีน  พาร์ท  เติร์ด  มาร์ค  แองจี้  ซีแนน  ครีมมี่  เฟรชชิบี้  เคเคพี  อัทเทอร์  เกรซซี่ 
ฮิปฮอป:  ทรี.ทู.วัน 
บอยแบนด์:  เค-โอติก  เอกซ์ ไอ เอส  วี.อาร์.พี 
วงดนตรี:  แฟกต์ ยู  สแควร์ เซอร์เคิล 
โปรเจกต์พิเศษ:  ลิปซ์ โปรเจกต์  เซเวนเดส์  ทู ไฮ  มังกีย์ ฮีโร่  เซเวนเดส์ 2  เดโม โพรเจกต์  อริศ(ส)รา  นิวคอร์เมอร์
วีอาร์เดอะเวิลด์

| "We Are the World" |
| --- | --- |

เพลงโดยUSA for Africa
จากอัลบั้มWe Are the World
วางจำหน่าย: 7 มีนาคม ค.ศ. 1985
บันทึกเสียง: 28 มกราคม ค.ศ. 1985
แนวเพลง: ป็อป
ค่ายเพลง: โคลัมเบีย
ผู้ประพันธ์เพลง: ไมเคิล แจ็กสัน, ไลโอเนล ริชชี
โปรดิวเซอร์: ควินซี โจนส์, ไมเคิล โอมาร์เทียน
วีอาร์เดอะเวิลด์ (อังกฤษ: We Are the World) เป็นเพลงและซิงเกิลการกุศลที่แต่งโดยไมเคิล แจ็กสันและไลโอเนล ริชชี โปรดิวซ์โดยควินซี โจนส์ เตรียมการโดยไมเคิล โอมาร์เทียน เวอร์ชันออริจินัลได้รับการขับร้องและบันทึกเสียงโดยกลุ่มศิลปินนักร้องชาวอเมริกันจำนวน 45 คน โดยใช้ชื่อว่า "USA for Africa" (United Support of Artists for Africa) เพื่อหารายได้สมทบกองทุนช่วยเหลือผู้ประสบทุพภิกขภัย ในแอฟริกา ซึ่งประสบปัญหาความแห้งแล้งผิดปกติในปี 1984-1985 และประสบภาวะขาดแคลนอาหารใน 6 ประเทศ ประกอบด้วยเอธิโอเปีย ชาด มาลี ไนเจอร์ ซูดาน และโมซัมบิก ด้วยยอดขายมากกว่า 20 ล้านชุด ถือเป็นหนึ่งในซิงเกิลที่ขายดีที่สุดตลอดกาล
โปรเจกต์เพลงนี้เกิดจากการบันทึกเสียงเพลง "Do They Know It's Christmas?" เพื่อระดมทุนในลักษณะเดียวกับโดยศิลปินนักร้องจากอังกฤษ ที่นำโดยบ็อบ เกลดอฟ เมื่อปลายปี 1984  โดยเริ่มจากแนวคิดเริ่มแรกของแฮรี เบลาฟอนเต ได้ติดต่อกับเคนนี คราเคน ผู้จัดการส่วนตัวของไลโอเนล ริชชีและเคนนี โรเจอร์ส เพื่อหาลู่ทางจัดคอนเสิร์ตเพื่อหารายได้ช่วยเหลือแอฟริกา แต่คราเคนคิดว่าหากบันทึกเสียงเป็นซิงเกิลวางจำหน่ายน่าจะได้การตอบรับดีกว่า และต่อมาได้ประสานงานกับไมเคิล แจ็กสัน , ไลโอเนล ริชชี , ควินซี โจนส์ และติดต่อนักร้องอื่นๆ มาร่วมร้อง  ทั้งคู่เสร็จสิ้นการเขียนเพลงในวันที่ 21 มกราคมปี 1985 เพียงหนึ่งคืนก่อนวันประชุมเพื่อบันทึกเสียงครั้งแรก
เพลงนี้ได้รับการปล่อยเป็นซิงเกิลในวันที่ 7 มีนาคม ปี ค.ศ. 1985 ในฐานะซิงเกิลเดียวจากอัลบั้ม  ประสบความสำเร็จเชิงพาณิชย์ทั่วโลก ติดท็อปชาร์ตขึ้นถึงอันดับหนึงของสหรัฐอเมริกาเมื่อวันที่ 17 เมษายน ค.ศ. 1985 และขึ้นถึงอันดับหนึ่งในหลายสิบประเทศทั่วโลก นอกจากนี้ยังเป็นซิงเกิลเพลงป็อปอเมริกันที่ขายเร็วที่สุดในประวัติศาสตร์ ซิงเกิลแรกที่ได้รับแผ่นเสียงทองคำขาวหลายครั้ง  วีอาร์เดอะเวิลด์ ได้รับการรับรองเป็นสี่เท่าแผ่นเสียงทองคำขาวโดยสมาคมอุตสาหกรรมการบันทึกเสียงของอเมริกา
รางวัลต่างๆมากมาย ประกอบด้วย 3 รางวัลแกรมมี่  1 อเมริกันมิวสิกอวอร์ดส์ และพีเพิลส์ชอยซ์อะวอดส์ เพลงได้รับการสนับสนุนจากมิวสิกวิดีโอ , โฮมวิดีโอ , นิตยสารฉบับพิเศษ , การออกอากาศทางโทรทัศน์และหนังสือหลายเล่มรวมถึงโปสเตอร์และเสื้อ  โปรโมชั่นและสินค้าเกื้อกูลจากความสำเร็จของ วีอาร์เดอะเวิลด์  โดยทำรายได้มากกว่า 63 ล้านดอลล่าสหรัฐ (ราว 136 ล้านดอลล่าสหรัฐในปัจจุบันนี้) สำหรับความช่วยเหลือด้านมนุษยธรรมในแอฟริกาและสหรัฐอเมริกา